Jack Crabb az öregek otthonában élő igen idős ember. Élettörténetét meséli el egy történésznek. Kiderül, hogy gyerekkorában a sájen indiánok elrabolták és ők nevelték föl. Jack kilógott a sorból, nem vált tökéletes indiánná, és későbbi élete során is ingadozik a bennszülöttek és a fehérek világa között, ahol végül megállapodik. Elbeszélése szerint Custer tábornok (aki ekkor alezredesi rangban szolgált) csapatában volt a Little Bighorn-i csatában, és ő volt az egyetlen túlélő az amerikai oldalon.